السلام عليكم ورحمة الله وبركاته. اهلا بحضراتكم في المقطع رقم اربعة وتلاتين من مقاطع حظر التجول والمقطع رقم ستة من آآ تدبر سورة هود آآ اهلا وسهلا بحضراتكم واهلا بالمتدبرين
اه لعلمكم الجلسة بتاعتنا دي سمعت واه قناة الجزيرة مباشر بعد اه ساعتين من دلوقتي هتعمل معي انترفيو مخصوص عن التدبر بسبب الجلسة بتاعتنا اليومية ديت بارك الله فيكم. ان شاء الله ربنا يجعلكم سبب في نشر هذا الخير ونشر ثقافة التدبر ونشر عبادة التدبر. آآ مرة اخرى
آآ بتفكرني باجابة سؤال امبارح شكرا يا اخت شيماء آآ هنبدأ النهاردة ان شاء الله بان احنا نجيب على السؤال اللي طرحناه امبارح وبعدين هنكمل في سورة هود احنا امبارح سألنا سؤال وقلنا هل الايمان بيطلب ويكتسب ام هو نعمة ومنحة من الله
وقلت لكم ان الاجابة موجودة في اية من الايات افتح سورة الحجرات. الاية رقم سبعة. سورة الحجرات اللي قبل قاف اللي هي الاية السورة رقم تسعة واربعين افتح سورة الحجرات الاية رقم سبعة
اعوذ بالله السميع العليم من الشيطان الرجيم. واعلموا ان فيكم رسول الله لو يطيعكم في كثير من الامر لعنتم. ولكن ان الله حبب اليكم الايمان وزينه في قلوبكم وكره اليكم الكفر
الفسوق والعصيان اولئك هم الراشدون يبقى الله ايه حبب اليكم الايمان وزينه في قلوبكم. ومش بس كده وكره اليكم الكفر والفسوق والعصيان. ازا الموضوع كله انه انه انه منحة من الله. هي نعمة من الله
ايوة ولكن ده لمين اولئك هم الراشدون الراشدون العقلاء الذين يطلبون الايمان اللي عارفين قيمة الايمان. هات الاية مية في سورة يونس. ارجع بقى تاني هات لي صورة يونس صور رقم عشرة
اللي احنا لسه مخلصينها من اسبوع الاية رقم مية وما كان لنفس ان تؤمن الا باذن الله ويجعل الرجس على الذين لا يعقلون اذا الذين لا يعقلون اللي هم عكس الراشدون ليس لهم الا الرجس الكفر
لانهم لا يطلبون الايمان. بالتالي لن ينالوه ارجع كمان هات الانعام تلاتة وخمسين يلا قلب وارجع هات لي الانعام. تلاتة وخمسين. الانعام. الصورة ستة تلاتة وخمسين. اية تلاتة وخمسين في الانعام. وكذلك فتنا بعضهم ببعض
ليقولوا اهؤلاء من الله عليهم من بيننا؟ اليس الله باعلم بالشاكرين يعني الكفار هيبصوا على المؤمنين يقول لك هم دول هم دول اللي ربنا آآ من عليهم بالايمان القرآن بيجيب ويقول اليس الله باعلم بالشاكرين؟ الانسان العاقل الراشد اللي بيشكر نعمة العقل
ويطلب الايمان يمن الله عليه بالايمان اذا الايمان يطلب ويكتسب فيعطيه الله منحة منه لمن طلبه واكتسبه خلاص نبدأ بقى النهاردة من سورة هود كود تمنتاشر يلا هات بقى صورة هود الاية تمنتاشر هنبدأ منها النهاردة هناخد النهاردة اربع او خمس ايات
اعوذ بالله من الشيطان الرجيم ومن اظلم ممن افترى على الله كذبا اولئك يعرضون على ربهم. ويقول الاشهاد هؤلاء الذين كذبوا على ربهم الا لعنة الله على الظالمين. القرآن دلوقتي بينقلنا لمشهد محاكمة الكافرين المكذبين في الاخرة
الكافرين الذين كذبوا القرآن والذين كذبوا الانبياء مشهد المحاكمة بتاعهم في الاخرة. ومن اظلموا شف وصف الكفار بالظالمين مش بس ما فيش حد اظلم منهم اصلا ومع ذلك سيعاملون بالعدل
ولن يظلمهم الله ودي مش اخبار حلوة علشانها. لان معاملتهم بالعدل هتوديهم في داهية الانسان محتاج من ربه الرحمة والمغفرة والعفو. مش العدل لزلك من المشهور ان اسم الله من اسماء الله الحسنى العدل. وده الحقيقة ضعيف مش آآ مش الاسم مش لم يرد في نص
صحيح ان اسمه العدل آآ ومن اظلم ممن افترى على الله كذبا افتروا على ربنا بتكذيبهم الانبياء وادعائهم ان الانبياء على ربنا علشان نادوا بالتوحيد. بينما هم المفتريين الحقيقيين اللي جعله لله سبحانه وتعالى شركاء سواء اصنام عبدوها او اصنام اخرى زي الحكام الطواغيت اللي عبدوهم
اللي قبلوا تشريعاتهم الارضية بدلا من شرع الله او عبدوا المال والمال صنم. السلطة صنم. الشهوات صنم دي كلها اصنام. الناس بتعملها يحصل لهم ايه بقى؟ اولئك يعرضون على ربهم ويقولوا الاشهاد هؤلاء الذين كذبوا على ربهم
مشهد اولئك يعرضون على ربهم عندهم عرض وهيتعرضوا في مشهد مزلزل هيتعرضوا على ربهم. يحاكمهم بنفسه ما هو من اسماء الله الحسنى الحكم الحكم يعني القاضي باللغة المعاصرة بتاعتنا فربنا هو القاضي يوم القيامة. بس اسمه الحكم ما اسموش القاضي. اسمه الحكم. ويقول الاشهاد هؤلاء الذين كذبوا على
اقفوا وكل الشهود هتشهد عليهم الاشهاد انواع من الشهود مختلفة بقى. ملايكة هتشهد ضدهم. ما هم اللي حملوا الرسالة وكتبوا الحسنات وكتبوا السيئات شهود عليهم ومعهم السجلات بقى. اركايز كله متسجل صوت وصورة. ومين تاني هيشهد والانبياء هتشهد عليهم. كل قوم هييجي لهم
النبي بتاعهم يقف قصادهم ثم يقضى بينهم ارجع هات يونس سبعة واربعين سورة يونس سبعة واربعين الصورة اللي قبل هودو سبعة واربعين لقيت ولكل امة رسول فاذا جاء رسولهم قضي بينهم. ده يوم القيامة لما ييجي الرسول بتاعهم هيقضى بينهم. الامم هتترس وكل ما الرسول ييجي
ينادى على الامة بتاعته ويقضى بينهم هيشهد عليهم الرسول بتاعهم. انا بلغتكم. مين كمان شهود؟ المؤمنين. شهود. والشهداء شهود. يعني ايه شهداء بيقول لك اللي بيموت آآ المبطون شهيد واللي يموت غرقان شهيد
واللي يموت في سبيل الله ده اعلى درجة من درجات الشهادة اسمها شهيد الدنيا والاخرة يعني ايه شهداء يعني ييجي يوم القيامة مطمئن هو داخل شاهد يعني المحكمة بيدخلها القضاة وبيدخلها المحامين وبيدخلها الشهود وبيدخلها المتهمين. المتهمين بس هم اللي بيخشوا المحكمة خايفين
انما الشهود داخلين يشهدوا وخارجين حاسس ان هو اه اه مطمئن. فالشهداء دول بيبقوا مطمئنين يوم القيامة فمين بقى من البني ادمين هيشهدوا المؤمنين هيشهدوا. الشهداء اللي ماتوا في سبيل الله هيشهدوا
دول في اي بيز والمظلومين هيشهدوا. السيدة سمية ام عمار ابن ياسر. هتشهد على ابو جهل اللي قتلها بالحربة في اكتر مكان حساس في جسمها في موطن عفتيا. المجرم ده
كل مظلوم هييجي يشهد على الكلب اللي قتله او خانه او عزبه على مر التاريخ دول كلهم شهداء. دول كلهم هيجوا يشهدوا مين كمان هيشها مين كمان هيشهاد سورة ياسين
ربنا بيقول فيها اليوم نختم على افواههم وتكلمنا ايديهم وتشهد ارجلهم بما كانوا يكسبون. اعضاء جسم الانسان هتشهد. من ضمن الاشهاد الرجلين اللي انت اديتها امر تمشي بك نحو المكان الوحش هتشهد ان انت اجبرتها تمشي بك نحو المكان دوت
ايديك اللي عملت حاجات حرام هتشهد وفي صورة فصلت ويوم يحشر ويوم يحشر اعداء الله الى النار فهم يوزعون حتى اذا ما جاءوها شهد عليهم سمعهم. وابصارهم وجلودهم ما كانوا يعملون
وقالوا لجلودهم لم شهدتم علينا؟ قالوا انطقنا الله الذي انطق كل شيء هيلوموا الشهود بتاعتهم في ناس بقى بتستبعد اوي ان الجلود تشهد. الجلود هتتكلم ازاي يعني؟ آآ ازا كانت جلود بتشهد في الدنيا
ونص الناس اللي مرمية في السجون دخلت السجون عشان الجلود بتاعتها شهدت عليهم في الدنيا. ايه الغريب هو البصمات عبارة عن ايه ؟ هي البصمات دي مش على الجلد بتاعك
واللي هينكر بقى يوم القيامة انه عمل كزا او كزا بصماتك مرفوعة. وجلدك هيشهد عليك وانت كمان راجع ببصماتك في الاخرة زي ما كنت في الدنيا في سورة القيامة ربنا بيقول ايحسب الانسان ان لن نجمع عظامه؟ بلى قادرين على ان نسوي
البنان اللي هو عقلة الصباع هترجع زي ما هي. بالبصمة اللي عليها. انكر بقى انك مسكت ده ولا شربت ده البصمات مرفوعة شيء مرعب ها شيء مرعب الحقيقة ان الانسان يعرض امام الله
ثم يشهد عليه الملايكة والانبياء والناس وحتى اعضاء جسمه وبصماته هيقولوا ايه بقى هيقولوا ايه ؟ ارجع للاية تمنتاشر ويقول الاشهاد هؤلاء الذين كذبوا على ربهم كله هيشهد ضد المجرمين وضد المكذبين وضد الكفار
هيشهدوا ضدهم ويدينوهم هؤلاء الذين كذبوا على ربهم. افتروا على الله الحكم الا لعنة الله على الظالمين ده الحكم طرد من رحمة الله الا لعنة الله على الظالمين الذين يصدون عن سبيل الله ويبغونها عوجا. وهم بالاخرة هم كافرون
اللهم لا تجعلنا منهم يا ربي واجعلنا من المؤمنين آآ آآ بالاخرة وبك وبالقرآن وبالنبي صلى الله عليه وسلم. اللي انا بعمله ده اسمه ايه؟ اسمه التدبر القلبي. وده سهل جدا جدا جدا ويؤثر في الايمانيات جدا. ولا يحتاج لاعمال العقل
زي التدبر العقلي اللي احنا عمالين نعمله بقى لنا ستة وتلاتين يوم اسمه التدبر القلبي. مش هيفهم كلامي ده الا اللي اتفرج على دورة مفاتح التدبر اتفرجت على دورة مفاتيح التدبر هتفهم الفرق بين التدبر القلبي والتدبر العقلي. خلاص؟ التدبر القلبي باختصار انك ممكن تقلب كل اية قدامك الى ايه
يا دعاء ودي كانت سنة النبي صلى الله عليه وسلم. بس انا لا يحضرني الحديث الان لكن احد الصحابة بيقول انه صلى مع النبي صلى الله عليه وسلم فكان اذا مر
باية تذكر النار استعاذ منها تذكر الجنة طلبها تذكر فئة من الفئات الناس الكويسين مسلا الصالحين المتقين يعني يسأل الله انه يكون منهم. واذا مر بارضه برضه اية تذكر فئة من الفئات
السيئة زي المنافقين الكافرين المكذبين الكلام ده كله يسأل يستعيذ بالله من ان يكون منهم. ده اسمه التدبر القلبي وده مؤثر جدا طيب والدليل على ان في حاجة اسمها تدبر القلبي وخلي بالك من حاجة ما هو احلى حاجة في الدين بتاعنا ده انك ما تسيبش حد يلعب بدماغك
اي حد عايز يتكلم فيكم عنده دليل. ايه الدليل ان فيه حاجة اسمها تدبر بالقلب؟ افلا يتدبرون القرآن؟ ام على قلوب اقفال القلوب مقفولة؟ ازا هناك تدبر بالقلب القلوب تفتح فيتدبر القرآن تدبر قلبي نوع من التدبر غير التدبر العقلي اللي احنا برضه بنعمله
ايضا اه اه والذين اذا ذكروا بايات ربهم شف سورة الفرقان فيه مجموعة ايات في الاخر حوالي اظن عشر ايات بتذكر الصفات آآ طائفة اسمهم عباد الرحمن من اروع ما يمكن
من ضمن صفات عباد الرحمن ايه اللي هي وعباد الرحمن الذين يمشون على الارض ها هنا واذا خاطبهم الجاهلون قالوا سلاما من ضمن صفاتهم ايه؟ والذين اذا ذكروا بايات ربهم لم يخروا عليها صما وعميانا. اللي بيتفاعلوا مع الايات
يتفاعل مع الايات. تسمع الاية تتفاعل معها بقلبك. طيب نرجع لتدبر العقل الحكم صادر عليهم ايه؟ الا لعنة الله على الظالمين. حكم عليهم باللعن. يعني الطرد من رحمة ربنا الاية ستاشر ارجع للاية ستاشر سورة هود
الاية ستاشر. اولئك ليس اولئك الذين ليس لهم في الاخرة الا النار فده حكم برضه اللي هو هم حكم عليهم باللعن من من اللعن يعني الطرد من رحمة ربنا ويدخلوا النار. لكن اللافت للنظر ان الحكم صيغته
انه بيقال الحياة الدنيا يعني هذا الحكم صدر من زمان والناس كلها عارفاه انه هيصدر على ناس وفيه ناس بالرغم بالرغم من ذلك بسبب غبائهم وقعوا تحت طائلة هذا الحكم. اسمع كده وامش بعينك معي في الاية تمنتاشر والاية تسعتاشر. امشي معي بعينك في الاية تمنتاشر وتسعتاشر في سورة هود
الا لعنة الله على الظالمين الذين يصدون عن سبيل الله. مش الذين صدوا عن سبيل الله هم لسة بيصدوا عن سبيل الله في الاخرة؟ لأ هم صدوا خلاص في الدنيا. بس وكأن منطوق الحكم ده اتقال من قبل كده في الدنيا
ده بيتكلم دلوقتي في الدنيا الا لعنة الله على الظالمين الذين يصدون عن سبيل الله ويبغونها عوجا برضه في الدنيا. ده بيتم دلوقتي هم دلوقتي يبغونا عوجا. وهم بالاخرة هم كافرون. فالحكم في الاخرة مش جديد ومش مفاجئ وهو ده العدل الالهي بقى
اللي هيتعاملوا به الكفار. الكفار هم ظالمين هيتعاملوا بالعدل. وده عقابهم ان ما كان يتم تحذيرهم منه في الدنيا وانذارهم به في الدنيا. هو ما سيحدث لهم في الاخرة. مش النبي عليه الصلاة والسلام موصوف في
اتنين من سورة هود انني لكم منه نذير وبشير نذير يعني بيوصل الانذارات بيطلع الانذارات انذارات ربنا فيهم الانذار. الانذار اللي سمعوه في الدنيا ايه؟ هو الحكم عليهم في الاخرة بانه الا لعنة الله على الظالمين الذين يصدون عن سبيل الله
ويبغونها عوجا وهم بالاخرة هم كافرون طيب ليه اتلعنوا وانطردوا من رحمة ربنا الاية تسعتاشر عشان كانوا بيصدوا عن سبيل الله. كل عمل خير بيعرقلوه. دروس في الدين يوقفوها. تشريعات اسلامية يعرقلوها
حجاب يمنعوه يعني مش معقول يعني لازم يكونوا يمنعوه لكن يجعلوه عقبة قصاد مستقبل المحجبة. هذا ايضا صد عن سبيل الله ومش بس صد عن سبيل الله. لأ ده كمان يبغونها عوجا. يعني لا يريد الاستقامة. ربنا بيأمر في سورة يونس مية وخمسة. هات يونس مية وخمسة ارجع صفحتين
وان اقم وجهك للدين حنيفا. شف بقى وان اقم اقم وجهك. اطلع قدام في سورة هود الاية مية واتناشر. معلش هات صورة هود الاية مية واتناشر فاستقم كما امرت فاستقم كما ربنا يأمر بالاستقامة لكن هم عايزين الدنيا معوجة. يبغونها عوجا. عايزين حفلات ورقص وخمرة ودعارة
الحق واضح جدا. والباطل واضح جدا. الحق ابلج والباطل لجلج ايه اللي جرأهم على الحرام ده؟ هم اتجرأوا ليه؟ الاية تسعتاشر بتقول لك. وهم بالاخرة هم كافرون. ما كانوش مؤمنين بالاخرة
مسدود كانوا مسلمين حتى لو مسلم قال النبي صلى الله عليه وسلم لا يزني الزاني حين يزني وهو مؤمن ولا يسرق السارق حين يسرق وهو مؤمن. الايمان بينتقد يا جماعة
بينتقد زي ما بيقول ما بينتقد. ويجدد فالناس دي حتى لو كان اسمه عبدالفتاح عبدالله مصطفى ايا كان هو ما كانش مؤمن فعلا بالاخرة فكان بيتجرأ على الله ويتجرأ على
على على على انه يتحدى ربنا. طيب كمل بقى الاية عشرين اولئك لم يكونوا معجزين في الارض. وما كان لهم من دون الله من اولياء يضاعف لهم العذاب ما كانوا يستطيعون السمع
وما كانوا يبصرون اولئك لم يكونوا معجزين في الارض. هم ما عملوش معاصيهم وفجرهم ده لان ربنا ما كانش قادر عليهم. لأ ربنا تركهم يعملوا كده لم يعجزوا الله. كان يستطيعوا ان يمنعوا طب ليه ما منعهمش؟ عشان هو ده النظام بتاع الدنيا
وما كان لهم من دون الله من اولياء. ما احنا قلنا نزام الدنيا ان الانسان من حقه ان الانسان عنده حرية الاختيار بين الحق والباطل والخير والشر. فربنا تركهم يكفروا ويعصوا لان ده الباكدج بتاع الحرية
انت عايز تبقى حر يبقى ربنا مش هيصححك غصب عنك. خلاص هو دلك وادى لك ملايكة وقال لك الملايكة بتدلك على الخير ونزل لك كتب ونزل لك كده كويس اوي
وما كان لهم من دون الله من اولياء ما كانش عندهم حد بيحميهم من ربنا يضاعف لهم العذاب. ليه ليضاعف له من عند لما ياخدوا العزاب بتاعهم وخلاص لأ. ما هو دول اللي ما اتعزبوش في الدنيا
اللي ما نزلش ما هو فيه اقوام جه عزاب ربنا شالهم انما اللي لم ينالهم عذاب في الدنيا هم معزم الناس معزم الكفار سيضاعف لهم العذاب في الاخرة. هيتعزبوا عذاب الدنيا وعذاب الاخرة دبل. دبل عزاب
وما كانوا ما كانوا يستطيعون السمع وما كانوا يبصرون اولئك اقرا معي الاية واحد وعشرين اولئك الذين خسروا انفسهم وضل عنهم ما كانوا يفترون. كان بيتقال لهم الحقيقة وبيشوفوا الادلة
على ان على ان الطريق اللي ماشيين فيه ده طريق غلط لكن ما كانوش بيسمعوا ولا بيشوفوا الحق ما كانوا يستطيعون السمع وما كانوا يبصرون ليه؟ لانهم خسروا انفسهم. اولئك الذين خسروا انفسهم. اوحش حاجة الانسان يخسر نفسه. يصبح عبد للالهة اللي
هو اتخذها في ناس بتتاخد الهة ويوروهم بقى اللي هم شايفينه. سواء الالية دي اديان محرفة او حكام طواغيت او سروة او مال بيعبد او او او او الانسان لما يعبد المال تصبح القيم عنده مختلة
معك فلوس تسوى ونسمع لك ونصدقك ما عكش ما تلزمناش. الانسان لما يعبد الحكام الطواغيت تصبح القيم عنده مختلة. انت قوي ومعك قوة مسلحة تسوى ونسمع لك ونصدقك ما عكشي ما تلزمناش
عايزين تشوفوا في صورة هود المعايير اللي هي الاستاندرد البايزة بتاعتهم. هاتوا الاية سبعة وعشرين هات لي الاية سبعة وعشرين شوفوا اتقال ايه لسيدنا نوح اية سبعة وعشرين ما نراك الا بشرا مثلنا. وما نراك اتبعك الا الذين هم اراذلنا
انت مبشر عادي وضعيف ومعك شوية ضعفاء شفت اختلال القيم شفت الاستاندرز باعتقادهم بايزة ازاي ؟ بدل ما يناقشوا الكلام اللي بيقوله ويناقشوه صح ولا غلط؟ لأ معيار الصح والغلط عندهم هو
عشان هو ضعيف وما عهوش عزوة وما عهوش رجالة وما عهوش قوة وما عهوش سلاح مش هيسمعوا كلامه. مش مهم الكلام صح ولا غلط تحب تشوف مثال تاني على اختلال المعايير صورة هود هات الاية اتنين وستين
الاية اتنين وستين في سورة هود. اطلع قدام شوية اتنين وستين. قالوا يا صالح بيتكلموا سيدنا صالح. قالوا يا صالح قد كنت فينا قبل هذا اتنهانا ان نعبد ما يعبد اباؤنا
المعيار الصح المعيار بتاع الصح والغلط عندهم هو تراث الاجداد انا ابويا وجدي عمرهم ما يبقوا غلط الدليل على الصح ان ابويا وجدي كانوا بيعملوه. الدليل على الغلط ان ابويا وجدي ما كانوش بيعملوه
ده اختلال المعايير بيقيسوا قياسات غلط نرجع بقى تاني للاية آآ واحد وعشرين عشان اتعبتكم النهاردة ارجع للاية واحد وعشرين سورة هود اولئك الذين خسروا انفسهم وضل عنهم ما كانوا يفترون. دول خسروا نفسهم ولانهم قبلوا الذل والاستعباد
يعني قبل ان هم يبقوا عبيد يا اما لا اديان مفبركة او لحكام طواغيت او للشهوات او للثروة او للمال زي ما قلنا قبل كده. وضل عنهم ما كانوا يفترون. يعني ايه بقى
ما فيش الهة من الالهة اللي هم اخترعوها دي هتيجي يوم القيامة وتعمل فيها ايه ؟ رجالة وتقول يا رب. ما تعاقبهمش. عاقبني انا بدالهم. لا لا لا خالص. هم مش هيظهروا اصلا
وضل عنهم ما كانوا يفترون. يعني اللي هم اخترعوه ده واصبح الهة بالنسبة لهم ضل عنهم. ما جاش ما زهرش في الاخرة عشان يدافع عنهم. يزهر تاه في الطريق وهو جاي
ما جاش ينقزهم من ربنا ليه وضل عنهم ما كانوا يفترون. ده نفسهم لوحدهم قصاد ربنا وهم بيتحاكموا. امال فين اللي انتم عاملينه؟ فين الطواغيت اللي انتم عبدتوها مش هيظهروا
يا يا يدافعوا عنهم اقرا الاية اتنين وعشرين معي لا جرم انهم في الاخرة هم الاخسرون. لا جرم يعني لا محالة اكيد بالتأكيد. هم دول في الاخرة الاخسر يعني اكثر الناس خسارة
نعوذ بالله من الخسران ده برضو اسمه تدبر قلبي انك لما تقرا حاجة زي كده تبدأ تقلبها دعاء. اولئك في الاخر هم الاخسرون. اللهم لا تجعلنا منهم. نعوذ بالله من من الخسران. ده اسمه تدبر ايه؟ القلب
وجزاكم الله خيرا واسأل الله ان يجعل هذا التدبر في ميزان حسناتنا. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم مدها واهدها
سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك وقامتها على الشهادة في سبيلك انك نعم المولى ونعم النصير ونشوفكم غدا بازن الله